Wanda Dubiel

Wanda Agnieszka Dubiel (s. 15. marraskuuta 1974 Mikkeli) on suomalainen näyttelijä.

Ura 
Dubiel valmistui Teatteri­korkea­koulusta 1998. Hän oli 12 vuotta kiinnitettynä näyttelijänä Kansallis­teatterissa ennen siirtymistään freelanceriksi vuonna 2011.

Teatterin lisäksi Dubiel on esiintynyt pienissä rooleissa muun muassa elo­kuvissa Paratiisin lapset (1994), Levottomat (2000), Rakkauden rasvaprosentti (2012) ja Ei kiitos (2014) sekä televisiosarjoissa Tahdon asia (2005), Isänmaan toivot (1998) ja Täysin työkykyinen (2003). Hän näytteli Nelosella maalis­kuussa 2014 alkaneessa draama­sarjassa Mustat lesket.

Yksityiselämä 
Wanda Dubielin isä on puolalainen jazzmuusikko ja äiti suomalainen. Dubiel on myös Puolan kansalainen. Hän on kuitenkin asunut koko ikänsä Suomessa eikä puhu puolaa.

Filmografia 

Ääninäyttelijänä

Teatteri

Lähteet 

Suomalaiset näyttelijät
Suomenpuolalaiset henkilöt
Vuonna 1974 syntyneet
Elävät henkilöt